Forslag til EUROPA-PARLAMENTETS OG RÅDETS AFGØRELSE om anvendelse af Den Europæiske Unions Solidaritetsfond /* COM/2014/0648 final */





BEGRUNDELSE Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020[1], særlig artikel 10, giver mulighed for anvendelse af Den Europæiske Unions Solidaritetsfond inden for et årligt loft på 500 mio. EUR (2011-priser) ud over de relevante udgiftsområder i den flerårige finansielle ramme. Betingelserne for at være støtteberettiget under fonden er angivet i Rådets forordning (EF) nr. 2012/2002 som ændret ved Europa-Parlamentets og Rådets forordning (EU) nr. 661/2014 af 15. maj 2014 om oprettelse af Den Europæiske Unions Solidaritetsfond[2]. Der er indkommet ansøgninger fra Serbien, Kroatien og Bulgarien, og støtten fra fonden, som er baseret på overslaget over de samlede skader, der er sket, er beregnet til at være følgende: Katastrofe || Direkte skade (mio. EUR) || Tærskelværdi for større katastrofer (mio. EUR) || Samlede omkostninger til støtteberettigede foranstaltninger (mio. EUR) || 2,5 % af direkte skader op til tærskelværdi (EUR) || 6 % af direkte skader over tærskelværdi (EUR) || Anvendt loft || Samlet foreslået støttebeløb (EUR) Serbien || 1 105,622 || 174,649 || 381,967 || 4 366 225 || 55 858 380 || nej || 60 224 605 Kroatien || 297,629 || 254,229 || 10,799 || 6 355 725 || 2 604 000 || nej || 8 959 725 Bulgarien || 311,328 || 232,502 || 285,440 || 5 812 550 || 4 729 560 || nej || 10 542 110 I ALT || || 79 726 440 Efter en gennemgang af ansøgningerne[3] og under hensyn til den maksimale støtte fra fonden og mulighederne for omfordeling af bevillinger foreslår Kommissionen, at Den Europæiske Unions Solidaritetsfond anvendes til at dække et beløb på i alt 79 726 440 EUR. Kommissionen vil forelægge et forslag til ændringsbudget (FÆB) for at få indført de specifikke forpligtelses- og betalingsbevillinger i budgettet for 2014. Hvis der ikke opnås enighed, vil der blive indledt en trepartsprocedure i henhold til punkt 11 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning[4]. Forslag til EUROPA-PARLAMENTETS OG RÅDETS AFGØRELSE om anvendelse af Den Europæiske Unions Solidaritetsfond EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 2012/2002 af 11. november 2002 som ændret ved Europa-Parlamentets og Rådets forordning (EF) nr. 661/2014 af 15. maj 2014 om oprettelse af Den Europæiske Unions Solidaritetsfond[5], særlig artikel 4, stk. 3, under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning[6], særlig punkt 11, under henvisning til forslag fra Kommissionen[7], og ud fra følgende betragtninger: (1) Den Europæiske Union har oprettet Den Europæiske Unions Solidaritetsfond ("fonden") for at udvise solidaritet med befolkningen i katastroferamte regioner. (2) Artikel 10 i forordning (EU, Euratom) nr. 1311/2013 giver mulighed for at anvende fonden inden for det årlige loft på 500 mio. EUR (2011-priser). (3) Forordning (EF) nr. 2012/2002 indeholder de bestemmelser, hvorefter fonden kan anvendes. (4) Serbien har indgivet en ansøgning om støtte fra fonden i forbindelse med oversvømmelser. (5) Kroatien har indgivet en ansøgning om støtte fra fonden i forbindelse med oversvømmelser. (6) Bulgarien har indgivet en ansøgning om støtte fra fonden i forbindelse med oversvømmelser. VEDTAGET DENNE AFGØRELSE: Artikel 1 Inden for rammerne af Den Europæiske Unions almindelige budget for regnskabsåret 2014 stiller Den Europæiske Unions Solidaritetsfond et beløb på 79 726 440 EUR til rådighed i forpligtelses- og betalingsbevillinger. Artikel 2 Denne afgørelse offentliggøres i Den Europæiske Unions Tidende. Udfærdiget i Bruxelles, den […]. På Europa-Parlamentets vegne På Rådets vegne Formand Formand [1] EUT L 347 af 20.12.2013, s. 884. [2] EFT L 311 af 14.11.2002, s. 3, og EUT 189 af 27.6.2014, s. 143. [3] C(2014) 7380. [4] EUT C 373 af 20.12.2013, s. 1. [5] EFT L 311 af 14.11.2002, s. 3, og EUT 189 af 27.6.2014, s. 143. [6] EUT C 373 af 20.12.2013, s. 1. [7] EUT C […] af […], s. […].